ՆԱԽԱԳԻԾ

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

----- 2021 թվականի N –Ա

 **ԱՐՇԱԿ ԳԱԳԻԿԻ ՄԻՆԱՍՅԱՆԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅՈՒՆԻՑ ԱԶԱՏԵԼՈՒ ՄԱՍԻՆ**

Համաձայն «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 21‑րդ հոդվածի 5-րդ մասի և Հայաստանի Հանրապետության կառավարության 2019 թվականի փետրվարի 15-ի N 89-Ն որոշման հավելվածի 2-րդ կետի 3-րդ ենթակետի` Հայաստանի Հանրապետության կառավարությունը **որոշում է.**

1. Շարքային կազմի պարտադիր  զինվորական  ծառայությունից  ազատել Արշակ Գագիկի Մինասյանին (ծնվ.՝ 1994 թվականի սեպտեմբերի 16-ին, հաշվառման հասցեն՝ ք. Երևան, Կոմիտասի 27, բն. 1):

**ՀԻՄՆԱՎՈՐՈՒՄ**

 **ԱՐՇԱԿ ԳԱԳԻԿԻ ՄԻՆԱՍՅԱՆԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅՈՒՆԻՑ ԱԶԱՏԵԼՈՒ ՄԱՍԻՆ**

 **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Իրավական ակտի ընդունման անհրաժեշտությունը.**

«Արշակ Գագիկի Մինասյանին շարքային կազմի պարտադիր զինվորական ծառայությունից ազատելու մասին» ՀՀ կառավարության որոշմաննախագծի ընդունման անհրաժեշտությունը պայմանավորված էնրա գիտական գործունեության ընթացքում ձեռք բերված գիտելիքների ընդլայնմանը և նոր գիտե­լիք­ների ստացմանն ու կիրառմանն ուղղված մտավոր ստեղծագործական գործունեու­թյունը շարունակելու հնարավորության ընձեռնմամբ:

1. **Ընթացիկ իրավիճակը և խնդիրները.**

ՀՀ քաղաքացի Արշակ Գագիկի Մինասյանը (ծնվ.՝ 1994 թվականի սեպտեմբերի 16-ին, հաշվառման հասցեն՝ ք.Երևան, Կոմիտասի 27, բն. 1), ՀՀ կառավարության 2018 թվականի հուլիսի 19-ի N 796-Ա որոշմամբ ստանալով տարկետում: Ինչպես նաև շարունակել է գիտական, գիտատեխնիկական և գիտահետազոտական գործունեությունը «Երևանէն» գիտակրթական հիմնադրամում՝ որպես հետազոտող:

2020 թվականի նոյեմբերի 17-ին պաշտպանել է ատենախոսությունը, և ՀՀ ԲՈԿ-ի 050 մասնագիտական խորհրդի որոշմամբ նրան շնորհվել է ֆիզիկամաթեմատիկական գիտությունների թեկնածուի գիտական աստիճան՝ «Ռոբաստ գնահատում գաուսյան միջին համար հաշվարկելության տիրույթում» թեմայով: Աշխատում է Երևանի պետական համալսարանի «Մաթեմատիկայի և մեխանիկայի ֆակուլտետի հավանականությունների տեսության և մաթեմատիկական վիճակագրության ամբիոնում» որպես դասախոս՝ դասավանդելով «Հավանականությունների տեսության հիմնական և լրացուցիչ գլուխներ» առարկան, զբաղվում է գիտատեխնիկական և գիտամանկավարժական գործունեությամբ:

Նրա գիտական հրապարակումները տպագրվել են հայկական, արտասահմանյան ամսագրերում:

 **Ակնկալվող արդյունքը.**

 «Արշակ Գագիկի Մինասյանին շարքային կազմի պարտադիր զինվորական ծառայությունից ազատելու մասին» ՀՀ կառավարության որոշմաննախագծի ընդունումը, Ա. Մինասյանին՝ որպես լավագույն մասնագետի, հնարավորություն կընձեռի գիտական, գիտատեխնիկական, գիտաուսումնական և գիտահետազոտական գործունեությունը ծավալելու նպատակով, աշխատելու «Երևանէն» գիտակրթական հիմնադրամում և Երևանի պետական համալսարանում:

 Միաժամանակ «Արշակ Գագիկի Մինասյանին շարքային կազմի պարտադիր զինվորական ծառայությունից ազատելու մասին» ՀՀ կառավարության որոշմաննախագծի ընդունման կապակցությամբ Հայաստանի Հանրապետության պետական բյուջեում ծախսերի ու եկամուտների ավելացում կամ նվազեցում չի նախատեսվում:

1. **Նախագծի մշակման գործընթացում ներգրավված ինստիտուտները և անձինք.**

 ՀՀ կրթության, գիտության, մշակույթի և սպորտի նախարարություն:

**ԱՄՓՈՓԱԹԵՐԹ**

**«ԱՐՇԱԿ ԳԱԳԻԿԻ ՄԻՆԱՍՅԱՆԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅՈՒՆԻՑ ԱԶԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ պաշտպանության նախարարություն**
 | **01.03.20212** |
| **N ՊՆ/510/1027-2021** |
| 1. Դիտողություններ և առաջարկություններ չկան | **Ընդունվել է** |
| 1. **ՀՀ արդարադատության նախարարություն**
 |  |
|  |
| 1.Նախագծի վերաբերյալ կարծիք չի ստացվել: ՀՀ արդարադատության նախարարություն նախագիծը կարծիքի է ուղարկվել 09.03.2021 թվականի թիվ N 01/18.2/4324-2021 գրությամբ: Սահմանված 7 օրյա ժամկետը լրացել է 16.03.2021 թվականին: |  |